गुरुवार को सुनवाई के दौरान स्पष्ट किया गया कि अभियुक्त यदि अपने आपराधिक इतिहास को छिपा कर जमानत हासिल भी कर लेते हैं और इसकी जानकारी अदालत को मिलेगी तो उनकी जमानत रद्द कर दी जायेगी। अदालत ने कुछ अभियुक्तों को संबंधित जिलों के एसपी के यहां छह माह तक लगातार हाजिरी लगाने और अभियुक्तों के नजदीकी रिश्तेदारों की जमानत पर भी सशर्त जमानत देते हुए छोड़ने का आदेश दिया। बता दें कि बिहार में पूर्णशराबबंदी कानून लागू होने के बाद इसके कठोर प्रावधानों के कारण बड़ी संख्या में शराब के कारोबारियों और शराब का सेवन करने वालों के विरुद्ध पुलिस द्वारा अभियान चलाकर पकड़ा गया।